Jan Šrámek

Jan Šrámek (født 8. november 1870 i Grygov i Mähren i Østerrike-Ungarn, død 22. april 1956 i Praha i Tsjekkoslovakia) var en tsjekkoslovakisk politiker og katolsk prest. Han var statsminister i Tsjekkoslovakias eksilregjering fra 21. juli 1940 til 5. april 1945.


== Liv og virke ==


=== Prest ===
Jan Šrámek studerte teologi i Olomouc ov var deretter prest og teologiprofessor i Mähren. Influert av den pavelige encyklika Rerum Novarum av pave Leo XIII. organiserte han en kristelig-sosial bevegelse i dens ånd. Han bløe gitt den høyere kirkelige rang som monsignore. og Monsignore.


=== Politisk engasjement ===
I 1894 ble han formann fdor det mährisk-schlesiske kristelig-sosiale parti, fra 1906 til 1918 var han medlem av den mähriske landdagen, og fra 1907 til 1918 medlem av Reichsrat i Wien.
Etter Tsjekko-Slovakia ble til i 1918 engasjerte han seg for å konsolidere de katolske krefter. I januar 1919 vidro han vesentlig til grunnleggelsen av det tsjekkoslovakiske Folkepartiet (ČSL), som forente de fleste katolske strømninger i landet. Han var også partiets første formann. Dessuten var han representant til Nasjonalforsamlingen (1920–1939) og minister i samtlige tsjekkoslovakiske regjeringer itiden fra 1921 til 1938.


=== President for eksilregjeringen i London ===
Etter den tyske okkupasjon av landet som ettervirkning av Münchenavtalen var han en klar forkjemper av motstanden. Han dro utenlands og organiserte der den tsjekkoslovakiske bevegelse. I oktober 1939 ble han stedfortredende formann for den tsjekkoslovakiske nasjonalkomite i Paris, og fra 1940 til 1945 president for den tsjekkoslovakiske eksilregjering i London.


=== Etterkrigstiden ===
Fra og med 1945 ble Tsjekkoslovakia styrt av det kommunistdominerte Nasjonal Front som også inkluderte Šrámeks folkeparti. Šrámek og hans partifeller engstet seg for den økende rolle til kommunistpartiet. Etter 1947 begynte den folkelige støtten for kommunistene å avta.
For å konsolidere makten gjennomførte kommunistene et kupp i februar 1948. Mgr. Šrámek måtte trekke seg som formann av Folkepartiet. Hans etterfølger Rostislav Petr, og presten Josef Plojhar, en «sterk mann» innen Folkepartiet, støttet betingelsesløst samarbeid med kommunistene.
Mgr. Jan Šrámek forsøkte på sin side å flykte fra labndet. Men han ble arrestert under forsøket i mars 1948. Etter et generalamnesti gitt av Klement Gottwald fikk  Šrámek selv velge hvor han skulle leve i husarrest for resten av sitt liv. Han tilbragte så sine siste leveår i en kloster for ordenssøstre i Brno.
Han døde 22. april 1956.


== Referanser ==


== Kilder ==
Zakázaný dokument. Zpráva komise ÚV KSČ o politických procesech a rehabilitacích v Československu 1949–68 (Verbotenes Dokument. Bericht der Kommission des ZK der KSČ über die politischen Prozesse und Rehabilitationen in der Tschechoslowakei 1949-68), Europa-Verlag, Wien 1970 (tschechische Ausgabe), Einleitung und Schlusswort von Jiří Pelikán
Milan Churaň a kolektiv, Kdo byl kdo v našich dějinách ve 20. století (Wer war wer in unserer Geschichte des 20. Jahrhunderts), Libri, Prag 1998, Teil 1 und 2, ISBN 80-85983-44-3 und ISBN 80-85983-64-8, online auf: www.libri.cz
Jan Šrámek, Kurzbiographie der tschechischen Regierung, online auf: www.vlada.cz/.../jan-sramek, tschechisch